
            Nr.23/258/2006

AVIZ

asupra proiectului de Lege pentru modificarea şi completarea 

Legii cooperaţiei agricole nr.566/2004



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru agricultură, silvicultură, industrie alimentară şi servicii specifice, cu proiectul de Lege pentru modificarea şi completarea Legii cooperaţiei agricole nr.566/2004, transmis cu adresa nr.P.L.x 845 din 13 noiembrie 2006, înregistrată sub nr.23/258 din 15 noiembrie 2006.


Potrivit prevederilor art.61 din Regulamentul Camerei Deputaţilor, republicat, comisia a dezbătut proiectul de lege menţionat mai sus în şedinţa din 22 noiembrie 2006.



În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de lege cu amendamente admise de comisie şi cu observaţia că textul propus de iniţiator la punctul 10 să fie analizat de către Comisia pentru agricultură, silvicultură, industrie alimentară şi servicii specifice, deoarece este în corelare cu acte normative dezbătute în această comisie, în ceea ce priveşte definiţia noţiunii „grup de producători”. În consecinţă se impune oportunitatea asimilării oricărei sintagme la „cooperative agricole” cu cea de „grup de producători”.



În raport de obiectul şi conţinutul său, proiectul de lege face parte din categoria legilor ordinare.

                PREŞEDINTE,                                            SECRETAR,
                  Iulian Iancu                                               Aurelia Vasile
A M E N D A M E N T E    A D M I S E

	Nr.

crt.
	Legea nr.566 privind cooperaţia agricolă
	Propunere legislativă pentru modificarea şi completarea Legii cooperaţiei agricole nr.566/2004
	Text adoptat de Senat
	Amendamente admise
	Motivaţia

	0
	1
	2
	3
	4
	5

	1
	Art.3. – Cooperativa agricolă este o asociaţie autonomă cu un număr nelimitat de membri, cu capital variabil, care exercită o activitate economică, tehnică şi socială pentru a furniza bunuri, servicii şi locuri de muncă exclusiv sau preponderent membrilor săi.


	1. Articolul 3 va avea următorul cuprins:

„Art.3. – Cooperativa agricolă este o asociaţie autonomă cu un număr nelimitat de membri, cu capital variabil, care exercită o activitate economică, tehnică şi socială în interes privat al membrilor săi.”


	Nemodificat
	Articolul 3 va avea următorul cuprins:

„Art.3. – Cooperativa agricolă este o asociaţie autonomă cu un număr nelimitat de membri, cu capital variabil, care exercită o activitate economică, tehnică şi socială pentru a furniza bunuri, servicii şi locuri de muncă preponderent membrilor săi.”

	Claritatea exprimării textului iniţial al legii. Scopul cooperativei agricole este de a desfăşura activităţi economice nu numai pentru membrii săi ci şi pentru a obţine profit.

	2
	Art.20. – (4) Membrul cooperator poate contesta decizia de excludere în termen de 30 de zile de la comunicare. Contestaţia se dezbate la prima adunare generală ordinară a cooperativei agricole,  iar hotărârea motivată va fi comunicată membrului cooperator în termen de 15 zile de la adoptare.
	9. La articolul 20, alineatul (4) va avea următorul cuprins:

(4) Excluderea unui membru cooperator se propune de către consiliul de administraţie şi se aprobă de către adunarea generală.


	Nemodificat
	La articolul 20, alineatele (4) şi (5) vor avea următorul cuprins:
„(4) Excluderea unui membru cooperator se propune de către consiliul de administraţie şi se aprobă de către adunarea generală.


	Completarea propusă la alin.(4) aduce claritate procedurii de excludere. Alin.(5) propus preia alin.(5) din Legea nr.566/2004 şi e completat cu tezele alin.(4) din aceeaşi lege pentru eliminarea oricărui echivoc.

	(5) Împotriva hotărârii adunării generale membrul cooperator poate face contestaţie în condiţiile legii.
	
	
	(5) Împotriva hotărârii adunării generale, membrul cooperator poate face contestaţie în condiţiile legii, în termen de 30 de zile de la comunicare. Contestaţia se dezbate la prima adunare generală ordinară a cooperativei agricole, iar hotărârea motivată va fi comunicată membrului cooperator în termen de 15 zile de la adoptare.”

	3
	______
	10. La articolul 76, după litera d) se introduce o literă nouă, lit.e), cu următorul cuprins:

„e) recunoaşterea şi asimilarea cooperativelor agricole de către Ministerul Agriculturii, Pădurilor şi Dezvoltării Rurale ca grupuri de producători, pentru a beneficia de toate drepturile prevăzute în legislaţia în vigoare.”


	Nemodificat
	Nu s-au formulat amendamente de către Comisia pentru industrii şi servicii, conform observaţiei menţionate în partea introductivă a prezentului aviz.
	


                                          PREŞEDINTE,                                                                 SECRETAR,

                                            Iulian Iancu                                                                    Aurelia Vasile

Consilieri,

Viorela Gondoş
Silvia Vlăsceanu

